Bármi csapat  
Jegyzőkönyv:  
Számok ismeretének fejlesztését elősegítő memóriajáték

2015.09.01. napon megkeresett minket a Napsugár óvoda és Zöld Általános Iskola igazgatónője, Fejes Ilona, aki előszeretettel modernizálja az oktatási módszereket. Elmondása szerint szeretne egy képesség és számismereti fejlesztő játékot kérni tőlünk.   
  
2015.09.10.   
Az igazgatónő eljött személyesen, tanácsadójával együtt csapatunkhoz és vázolta, hogy mit is gondolt ki.   
Alapelvek:   
Egyszerű legyen, de fejlessze az elsősöket, ne legyen „bugyuta”.  
Internet elérés nélkül is működtethető legyen a program.  
Két nehézségi szint megvalósítás: egyszerű-nehezebb.  
Legyen jól látható felület, hogy akár a gyengébben látók is használhassák.  
Legyen továbbfejleszthető. Akár 3 évesek, akár felsőbb éves iskolások is tudják élvezettel használni, de ez a jövőbeni terv, ha a projekt bejön.   
Csapatunk ezek alapján felvázolta, hogy egy memóriajátékot javasol, ahol számpárokat kell keresnie a gyermeknek.   
Az igazgatónő elfogadta a javaslatot, viszont fenntartja a változtatás jogát.

2015.09.12.  
Szerződést kötöttünk az iskolával. A határidők betartása mellett elkészítjük a projektet. Csapatunk mindhárom tagja jelentős részt vesz ki a projekt megvalósulásában. Igyekeztünk úgy elosztani a feladatokat, hogy mindenki egyformán kivegye belőle a részét.   
Ákos a programot fejleszti, Misi a projektmenedzser, Zsófi pedig a kapcsolattartó a megrendelővel.